text: 18 Jehovata munakusqanchikrayku, tukuy atisqanchikta runasman willamunchik. ¿Imaynatataq Jehová llamkʼananchikta suyan? Biblia nin: "Tukuy ima ruwanaykichejta tukuy sonqo allinta ruwaychej, Señorpaj jina, ama runapaj jinaqa", nispa. Kawsayninchik mana kikinchu kaptinpis, tukuyninchik chayta ruwasunman (Colosenses 3:23, 24). Jesusqa, kuraq kamachiyta quspa nirqa: "Señor Diosniykitaqa munakunki tukuy sonqoykiwan, tukuy almaykiwan, tukuy yuyayniykiwan, tukuy kallpaykiwan ima", nispa (Marcos 12:30). Arí, Jehovaqa tukuy almanchikwan munakunanchikta, yupaychananchikta ima munan.